Brazil, sulmohet me thikë kandidati presidencial
Jair Bolsonaro është kandidati kryesor i të djathtës së skajshme
Kandidati për president i të djathtës së skajshme në Brazil, Jair Bolsonaro, ndodhet në spital pas u godit me thikë gjatë një tubimi elektoral dje në Minas Gerais. Mbështetësit e zotit Bolsonaro, sfidanti kryesor për zgjedhjet e 7 tetorit, ndezën qirinj në San Paulo dhe u lutën gjatë natës për shërimin e tij të shpejtë. , thotë Ted Martins, mbështetës i zotit Bolsonaro. Zoti Bosonaro u shfaq në këtë fotografi të marrë menjëherë pasi u godit me thikë në bark dhe mbështetësit e morën në krahë. Sulmuesi u ndalua nga pjesëmarrësit në tubim dhe më vonë u arrestua nga policia. Presidenti i Brazilit shfaqi zemërimin ndaj dhunës në fushatë. , deklaroi Presidenti Temer. Zoti Bolsonaro është zotuar të tregohet i ashpër me krimin. Sulmi ndaj tij është incidenti i dytë i dhunshëm gjatë fushatës. Autobuzat e fushatës elektorale të ish-Presidentit Luiz Inacio Lula da Silva u goditën me plumba në muajin maj, por nuk pati të lënduar. Zoti Lula gjendet në burg dhe i është ndaluar kandidimi për shkak të akuzave për korrupsion. Megjithëse sondazhet tregojnë se zoti Bolsonaro do të fitojë zgjedhjet e 7 tetorit, ai mund të mos marrë vota të mjaftueshme për të shmangur balotazhin.